Bjørn Båsen

Bjørn Båsen (født 1981) er en norsk billedkunstner. Han er utdannet ved The Arts institute at Bournemouth (BFA) og Kunsthøgskolen i Oslo (MFA).

Båsen er inspirert av kunsthistorie, kitsch, science fiction og litteratur utforsker Bjørn Båsen kontraster mellom skjønnhet og sårbarhet, estetikk og symbolikk, drøm og virkelighet. Arbeidene hans preges av ornamentikk, komplekse sammensetninger og en personlig mytologi. Han arbeider særlig med maleri, men også med skulptur og som tegneserieskaper. Verkene hans kjennetegnes av en figurativ stil med en realistisk utførelse.

Det umiddelbare uttrykket i verkene kan referere til romantikken og rokokko, men det har samtidig klare tematiske referanser til dagens samfunn. Verkene viser til både fortid og nåtid, og utforsker spenningen mellom det eventyrlige og realisme. På overflaten kan verkene hans være forførende og vakre, men ved nærmere undersøkelse avslører de ofte et mer urovekkende eller dyptgående innhold.

Utstillinger 
Båsen har siden utgangen av Kunsthøgskolen i Oslo stilt ut både nasjonalt og internasjonalt.

Utvalgte soloutstillinger 
 Mythos, Nitja senter for samtidskunst, Lillestrøm, (2022)
 Ghosts, Galleri LNM, Oslo (2020)
 Krønike, Galleri Brandstrup, Oslo (2017)
 My Mouldy Avenue, Act I - Ascent, Galleri Brandstrup, Oslo (2013)
 Dwellers, Galleri Brandstrup, Oslo (2011)
 Tainted Tales, Anya Tish Gallery, Houston, Texas, (2011)
 Galleri Brandstrup/The Solo Project, Basel (2010)
 Taffelarium, Galleri Brandstrup, Oslo (2009)
 The Green Room, Galleri Soft, Oslo (2009)

Samlinger 
Båsens kunstverk er innkjøpt av både private og offentlige samlinger; som Astrup Fearnley Museet, KODE Kunstmuseer og komponisthjem, 
Nordenfjeldske Kunstindustrimuseum, Nordnorsk Kunstmuseum, Griegsamlingen, The Brask Collection, Equinors kunstprogram, DNB Bank og
Statkraft.

Referanser

Eksterne lenker 
 

Norske billedkunstnere
Personer fra Sigdal kommune